Javnaðarflokkurin vil reka ein politikk, sum tryggjar øllum eina rættvísa viðferð, sum tryggjar javnað í øllum samfelagsviðurskiftum, sum gevur tí einstaka møguleikar støðugt at mennast og trívast, sum tryggjar áhaldandi útbygging av vinnulívinum á sjógvi og landi, sum ber í sær skilagóða røkt av Føroya náttúru og umhvørvi, sum bøtir um nær- og arbeiðsumhvørvið, sum bøtir um útbúgvingarmøguleikarnar, sum styrkir og mennir fólksins mentan og skapar fyritreytir fyri einum ríkum ands- og mentanarlívi, og sum tryggjar og stuðlar tey veiku og sjúku í samfelagnum.